Posl. br. 14 St-254/2015
[bookmark: _GoBack]REPUBLIKA HRVATSKA
TRGOVAČKI SUD U RIJECI


Z A P I S N I K
od 7. srpnja 2016. godine

Sastavljen kod Trgovačkog suda u Rijeci, radi izjašnjenja o prijedlogu i rasprave o uvjetima za otvaranje stečajnog postupka nad dužnikom MB OMEGA GRADNJA društvo s ograničenom odgovornošću za poslovanje nekretninama i građenje Rijeka, Dobriše Cesarića 10, OIB: 42514203310, MBS: 040198438

OD SUDA PRISUTNI:
Vera Jelenović, stečajni sudac
Danijela Fumić, zapisničar

Početak u 10,00 sati.

Utvrđuje se da su na današnje ročište pristupili:

Za predlagatelja: nitko, dostava poziva uredna
Za dužnika: zakonski zastupnik  Jelena Kamenečki , čiji je identitet sud utvrdio uvidom u osobnu iskaznicu broj 111055536 izdanu od PP Opatija 


Utvrđuje se da je spisu priložen podnesak u sudskom registru upisane dužnikove zakonske zastupnice Jelene Kohuč (sada Jelene Kamenečki) u kojem ista navodi da je tvrtku dužnika preuzela na nagovor bivšeg supruga Andreja Kohuča i njegovog knjigovođe Dejana Zdjelara, te da je poslove vodio njen bivši suprug. Navodi da ne može dostaviti nikakvu dokumentaciju dužnika jer da se ista nalazi kod njezinog bivšeg supruga koji je na produženom liječenju u Bolnici za produženo liječenje Duga Resa. 
Jelena Kamenečki ističe da je njezin bivši suprug prije nekih godinu dana imao težak infarkt zbog kojeg je završio na operaciji srca i ima ozbiljno oštećenje mozga. Ističe da je prije toga izuzetno neuredno vodio dokumentaciju do koje se sada više ne može doći. Navodi da zbog njegovog teškog stanja osobno više s njime ne može kontaktirati.   
Budući da spisu nisu priloženi dokazi o postojanju ikakve dužnikove imovine, valja zaključiti kako dužnik nema imovine ni za pokriće troškova stečajnog postupka, te da bi se troškovi stečajnog postupka mogli podmiriti jedino ako bi netko predujmio minimalno 25.000,00 kn, od čega 10.000,00 kn bruto troška nagrade stečajnom upravitelju, 5.000,00 troška osiguranja stečajnog upravitelja od odgovornosti, 7.500,00 kuna  naknade stvarnih troškova stečajnom upravitelju, 500,00 kuna izrada pečata i 2.000,00 kuna troška knjigovodstvenih usluga.

 
Sud donosi
r j e š e n j e

Pozivaju se osobe koje imaju pravni interes za provedbom stečajnog postupka da u roku od petnaest dana predujme na prolazni depozit suda koji se vodi kod Hrvatske poštanske banke d.d. Zagreb broj HR59 2390 0011 3000 0270 3 iznos od 25.000,00 kn za namirenje troškova prethodnog i otvorenog stečajnog postupka, jer će se u suprotnome donijeti rješenje o istovremenom otvaranju i zaključenju stečajnog postupka nad dužnikom MB OMEGA GRADNJA društvo s ograničenom odgovornošću za poslovanje nekretninama i građenje Rijeka, Dobriše Cesarića 10, OIB: 42514203310, MBS: 040198438.


Obrazloženje
                      Predlagatelj je ovom sudu podnio prijedlog za otvaranje stečajnog postupka nad dužnikom MB OMEGA GRADNJA društvo s ograničenom odgovornošću za poslovanje nekretninama i građenje Rijeka, Dobriše Cesarića 10, OIB: 42514203310, MBS: 040198438.
Spisu je priložen spisu priložen podnesak u sudskom registru upisane dužnikove zakonske zastupnice Jelene Kohuč (sada Jelene Kamenečki) u kojem ista navodi da je tvrtku dužnika preuzela na nagovor bivšeg supruga Andreja Kohuča i njegovog knjigovođe Dejana Zdjelara, te da je poslove vodio njen bivši suprug. Navodi da ne može dostaviti nikakvu dokumentaciju dužnika jer da se ista nalazi kod njezinog bivšeg supruga koji je na produženom liječenju u Bolnici za produženo liječenje Duga Resa.
     Budući da spisu nisu priloženi dokazi o postojanju ikakve dužnikove imovine, valja zaključiti kako dužnik nema imovine ni za pokriće troškova stečajnog postupka, te da bi se troškovi stečajnog postupka mogli podmiriti jedino ako bi netko predujmio minimalno 25.000,00 kn, od čega 10.000,00 kn bruto troška nagrade stečajnom upravitelju, 5.000,00 troška osiguranja stečajnog upravitelja od odgovornosti, 7.500,00 kuna  naknade stvarnih troškova stečajnom upravitelju, 500,00 kuna izrada pečata i 2.000,00 kuna troška knjigovodstvenih usluga.
Slijedom navedenog, a u skladu sa člankom 132. Stečajnog zakona (objavljen u NN 71/15) riješeno je kao u izreci.
Rijeka, 7. srpnja 2016. godine


                                                                                                        Stečajni sudac
                                                                                                        Vera Jelenović



UPUTA O PRAVNOM LIJEKU:
Protiv  ovog  rješenja nezadovoljna stranka može podnijeti žalbu u roku od 8 dana od dana primitka istog. Žalba se podnosi putem ovog suda, a o njoj odlučuje Visoki trgovački sud Republike Hrvatske.


Dovršeno u 10,15 sati.


Stečajni sudac                        Stečajni upravitelj



           						 Zapisničar            		Stranke   

